ขอสอบถามครับผม พอดีผมเป็นผื่นมา3วันแล้วครับ ตอนแรกเป็นนิดหน่อยแล้วมันค่อยๆลามครับตอนนี้เป็นทั้งตัวแล้วครับผมเว้นหน้าครับ ตอนแรกผมกลัวว่าเป็นไข้เลือดออกแต่มันไม่มีไข้ด้วยครับ แถมตอนนี้ เวลานั่งหรือเอาหลังเสียบสีกับเก้าอี้มันจะเจ็บแปล็บๆแถวผื่นครับ ผมอยากทราบว่าผมเป็นอะไรครับ ผมได้แนบรูป ไว้ไห้แล้วครับขอบครับ
สวัสดีค่ะ จากรูปและอาการ เป็นลักษณะผื่นจุดแดงทั่วตัว ซึ่งอาจเกิดจาก-ผื่นแพ้ยา-โรคหัด-ผื่นลมพิษ-ผื่นจากผิวหนังอักเสบที่เป็นรุนแรงโดยหากได้รับวัคซีนครบในวัยเด็ก มีโอกาสเป็นโรคหัดได้น้อย และเป็นโรคที่เจอได้น้อยในปัจจุบันแล้ว ส่วนโรคไข้เลือดออกนั้นมักเป็นจุดแดงๆขนาดเล็ก ไม่ค่อยมีลักษณะเป็นจุดใหญ่ดังในรูป รวมไปถึงมักมีอาการไข้ร่วมด้วยเสมอแนะนำให้รีบไปพบแพทย์ เพราะยังสงสัยเรื่องผื่นแพ้ยารุนแรงที่อาจเป็นอันตรายถึงชีวิตได้ อาการเช่นผิวหนังแดง มีตุ่มพอง มีจ้ำเลือดออกนูนใต้ผิวหนัง หนังกำพร้าหลุดลอก ผิวหนังและลิ้นบวม เยื่อเมือกที่ปากและอวัยวะเพศบวมแดงและหลุดลอก ในขณะนี้ควรหยุดยาที่ไม่จำเป็นทุกชนิด ไม่เอายาอะไรไปทาเอง ไม่ไปแกะเกาบริเวณผื่น ใช้น้ำเปล่าสะอาดล้างได้ ถ้าคันมากรับประทานยาแก้คันได้ค่ะ